Komeleya Heqanê Tepişteyan û Paştdayîşê Keyeyan a Amedî (TUAY-DER) seba ke bale bianca tecrîdê vera Rayberê Şarê Kurdî Abdullah Ocalanî ser o eşkerayîyêka çapemenîye kerde. Kombîyayîş de temsîlkarî, îdarekarî û endamê TUAY-DERî, Rêxistina HDPyî ya Amedî, Komeleya 78an, MED TUHAD-FEDî, MEBYA-DERî amade bîyî. Wextê eşkerayîye de polîsanê tirkan bi wesayîtanê zirxînan dormeyê bînaya TUAY-DERî girewt.
Endama TUAY-DERî Sonbahare Orak eşkerayîye wende û vist vîrî ke tecrîdê vera Ocalanî bi 21 serran o ke dewam keno. Orake vat: ''Birêz Ocalanî û tepişteyanê bînan reyde pêvînayîş ame kerdene. La qesawet dewam keno. Ma wazenê ke tecrîd bi temamî bêro wedaritene. Huqûqê Îmarliyî û huqûqê zîndananê bînan yewbînan ra cîya yê. Na mojnena ke huqûqê Îmarliyî birêka sîyasî ya.Birêz Ocalanî tim pêvînayîşanê xo de haştîye û demokrasî mojna û seba ke verê mergan bigêro xîret kerd.''
Vengdayîş
Orake peynîya eşkerayîye de venga pêro partîyanê sîyasîyan, dezgehan, rêxistinanê komelkîyan ê sivîlan da ke seba haştîye û demokrasîyî bibê wayîrê înîsîyatîfî ke tecrîdê vera Rayberê Şarê Kurdî Abdullah Ocalanî bêro wedaritene.
